pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รปอ.วรวรรณ ประชุมความคณะกรรมการกำกับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน
วันจันทร์ที่ 27 เมษายน 2563
รปอ.วรวรรณ ประชุมความคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน ครั้งที่ 4/2563
วันนี้ (27 เม.ย. 63) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน ครั้งที่ 4/2563 เพื่อแก้ไขปัญหาและเสนอแนะแนวทางในการดําเนินงาน โดยมีนายเดชา จาตุธนานันท์ นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถ สาย S 1 ท่าอากาศยานสุวรรณภูมิ - สนามหลวง (ทางด่วน)
วันพุธที่ 7 มิถุนายน 2560
ขสมก. เปิดเส้นทางเดินรถ สาย S 1 ท่าอากาศยานสุวรรณภูมิ - สนามหลวง (ทางด่วน)
องค์การขนส่งมวลชนกรุงเทพ (ขสมก.) กระทรวงคมนาคม เปิดเส้นทางเดินรถใหม่ สาย S 1 จากท่าอากาศยานสุวรรณภูมิไปสนามหลวง เพื่ออํานวยความสะดวก และเพิ่มทางเลือกการเดินทางให้กับประชาชนผู้ใช้บริการ
นายสมศักดิ์ ห่มม่วง รองปลัดกระทรวงคมนาคม รักษาการผู้อํานวยการองค์การขนส่งมวลชนกรุงเทพ (ขสมก.) กล่าวว่า ขสมก. ได้เปิดเส้นทางเดินรถ สาย S 1 ท่าอากาศยานสุวรรณภูมิ - สนามหลวง (ทางด่วน) อัตราค่าโดยสาร 60 บาท ตลอดเส้นทาง เริ่มให้บริการตั้งแต่วันที่ 1 มิถุนายน 2560 ระหว่างเวลา 06.00 - 20.00 น. เพื่ออํานวยความสะดวก และเพิ่มทางเลือกใหม่ให้กับประชาชนในการเดินทาง โดยจัดรถให้บริการ 60 เที่ยวต่อวัน ผู้ใช้บริการสามารถขึ้นรถโดยสารในท่าอากาศยานสุวรรณภูมิได้ที่ บริเวณอาคารผู้โดยสารขาเข้า ชั้น 1 ประตู 7 มีรายละเอียดเส้นทางเดินรถ ดังนี้
เที่ยวไป เริ่มต้นที่ท่าอากาศยานสุวรรณภูมิ - ถนนมอเตอร์เวย์ (กรุงเทพฯ - ชลบุรีสายใหม่) - ทางด่วนศรีรัช - ลงด่านยมราช - ถนนหลานหลวง - สะพานขาว - แยกหลานหลวง - แยกผ่านฟ้า - ถนนราชดําเนินกลาง - อนุสาวรีย์ประชาธิปไตย - แยกคอกวัว - ถนนตะนาว - ถนนสิบสามห้าง - ถนนพระสุเมรุ - แยกบางลําพู - ถนนจักรพงษ์ - วัดชนะสงคราม - ปากทางถนนข้าวสาร - ถนนเจ้าฟ้า - ลอดใต้สะพานพระปิ่นเกล้า - ถนนราชินี - สนามหลวง (ท่ารถอนุสาวรีย์ทหารอาสา)
เที่ยวกลับ เริ่มต้นจากสนามหลวง (ท่ารถอนุสาวรีย์ทหารอาสา) -โรงละครแห่งชาติ - ถนนราชินี - ลอดใต้สะพานพระปิ่นเกล้า - ถนนพระอาทิตย์ - ป้อมพระสุเมรุ - ถนนพระสุเมรุ - แยกบางลําพู - ถนนจักรพงษ์ - วัดชนะสงคราม - ปากทางถนนข้าวสาร - ถนนราชดําเนินกลาง - กองสลากเดิม - แยกคอกวัว - อนุสาวรีย์ประชาธิปไตย - กลับเส้นทางเดิม
ทั้งนี้ ผู้ใช้บริการต้องการทราบรายละเอียดเพิ่มเติม สอบถามเส้นทางรถเมล์ หรือแนะนําบริการได้ที่ www.bmta.co.th. Facebook bmta@bmta.co.th หรือศูนย์ call center 1348 ทุกวันตั้งแต่เวลา 05.00 - 22.00 น.
รัฐบาลไทย-ข่าวทำเนียบรัฐบาล-นายกฯ ให้กำลังใจน้องเมย์ รัชนก และนักตบลูกขนไก่ไทย หลังพ่ายคู่แข่งขันจากญี่ปุ่น ชี้ทำเต็มที่แล้วแม้ไม่ชนะแต่เป็นที่หนึ่งในหัวใจคนไทย ย้ำสู้ต่อไปเพื่ออนาคต
วันเสาร์ที่ 26 พฤษภาคม 2561
นายกฯ ให้กําลังใจน้องเมย์ รัชนก และนักตบลูกขนไก่ไทย หลังพ่ายคู่แข่งขันจากญี่ปุ่น ชี้ทําเต็มที่แล้วแม้ไม่ชนะแต่เป็นที่หนึ่งในหัวใจคนไทย ย้ําสู้ต่อไปเพื่ออนาคต
นายกฯ ให้กําลังใจน้องเมย์ รัชนก และนักตบลูกขนไก่ไทย หลังพ่ายคู่แข่งขันจากญี่ปุ่น ชี้ทําเต็มที่แล้วแม้ไม่ชนะแต่เป็นที่หนึ่งในหัวใจคนไทย ย้ําสู้ต่อไปเพื่ออนาคต
วันที่ 26 พ.ค.61 พลเอก ประยุทธ์ จันทร์โอชา นายกรัฐมนตรี ให้กําลังใจน้องเมย์ รัชนก อินทนนท์ นักกีฬาแบดมินตันหญิงทีมชาติไทย หลังพ่ายให้แก่อากาเนะ ยามากูชิ นักกีฬาจากญี่ปุ่น ในการแข่งขันแบดมินตัน โททัล บีดับบลิวเอฟ โทมัส-อูเบอร์คัพ ไฟนอล 2018 ประเภททีมหญิง “อูเบอร์คัพ” รอบชิงชนะเลิศ
“นายกฯ ได้ติดตามการแข่งขันของน้องเมย์และชื่นชมว่า ได้ทําหน้าที่อย่างเต็มที่ดีที่สุดแล้ว แม้จะไม่สามารถเอาชนะได้ แต่ก็เชื่อว่าคนไทยทุกคนคอยตามลุ้นและเชียร์ พร้อมทั้งยกให้น้องเมย์และนักกีฬาทุกคนเป็นที่หนึ่งในหัวใจอย่างแน่นอน นอกจากนี้ ยังถือเป็นครั้งแรกในประวัติศาสตร์ของการแข่งขันรายการนี้ที่นักกีฬาไทยสามารถเข้าถึงรอบชิงชนะเลิศได้อีกด้วย”
นายกรัฐมนตรียังได้ฝากให้กําลังใจน้องเมย์และนักกีฬาทีมชาติไทยทุกคนที่เข้าร่วมการแข่งขันในรายการนี้ และรายการต่อ ๆ ไป โดยขอให้เก็บเกี่ยวประสบการณ์และสู้ต่อไปอย่างสุดความสามารถ เพื่อคว้าชัยชนะให้กับประเทศไทยและคนไทยทุกคน
----------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ตรวจเยี่ยมสำนักงานเศรษฐกิจอุตสาหกรรม (สศอ.)
วันพฤหัสบดีที่ 8 สิงหาคม 2562
รัฐมนตรีว่าการกระทรวงอุตสาหกรรม ตรวจเยี่ยมสํานักงานเศรษฐกิจอุตสาหกรรม (สศอ.)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมตรวจเยี่ยมสํานักงานเศรษฐกิจอุตสาหกรรม (สศอ.)  ณ อาคารสํานักงานเศรษฐกิจอุตสาหกรรม กระทรวงอุตสาหกรรม
เมื่อวันที่ 7 ส.ค. 62 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมตรวจเยี่ยมสํานักงานเศรษฐกิจอุตสาหกรรม (สศอ.) และมอบนโยบายเร่งขับเคลื่อนแผนพัฒนาอุตสาหกรรมเป้าหมาย (S-Curve) ผลักดันแนวคิดเศรษฐกิจหมุนเวียน (Circular Economy) มาใช้ปรับโครงสร้างอุตสาหกรรมไทยตามนโยบายรัฐบาล โดยมีนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม เข้าร่วม และมีนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ให้การต้อนรับ ณ อาคารสํานักงานเศรษฐกิจอุตสาหกรรม กระทรวงอุตสาหกรรม
รัฐบาลไทย-ข่าวทำเนียบรัฐบาล-ธ.ก.ส. แจ้งปิดสาขาในพื้นที่ กทม. พร้อมเพิ่มมาตรการความปลอดภัยในการใช้บริการของลูกค้า ลดความเสี่ยงโควิด-19 [กระทรวงการคลัง]
วันจันทร์ที่ 23 มีนาคม 2563
ธ.ก.ส. แจ้งปิดสาขาในพื้นที่ กทม. พร้อมเพิ่มมาตรการความปลอดภัยในการใช้บริการของลูกค้า ลดความเสี่ยงโควิด-19 [กระทรวงการคลัง]
ธ.ก.ส. แจ้งปิดการให้บริการ ธ.ก.ส. สาขาในห้างสรรพสินค้าและบางสาขาในพื้นที่กรุงเทพมหานคร จํานวน 11 สาขา เป็นการชั่วคราว เพื่อลดความเสี่ยงในการแพร่ระบาดของไวรัสโคโรนา 2019 (COVID-19) ตั้งแต่บัดนี้ถึง 12 เมษายน 2563
ธ.ก.ส. แจ้งปิดการให้บริการ ธ.ก.ส. สาขาในห้างสรรพสินค้าและบางสาขาในพื้นที่กรุงเทพมหานคร จํานวน 11 สาขา เป็นการชั่วคราว เพื่อลดความเสี่ยงในการแพร่ระบาดของไวรัสโคโรนา 2019 (COVID-19) ตั้งแต่บัดนี้ถึง 12 เมษายน 2563 โดยลูกค้าสามารถใช้บริการทาง ธ.ก.ส. A-Mobile และช่องทางอื่น ๆ ได้ตามปกติ พร้อมเพิ่มความมั่นใจให้กับลูกค้าที่มาใช้บริการด้วยมาตรการความปลอดภัยและความสะอาดในพื้นที่ ธ.ก.ส. ทุกสาขา
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 2) เมื่อวันที่ 21 มีนาคม 2563 อันเนื่องมาจากสถานการณ์การระบาดของเชื้อไวรัสโคโรนา 2019 (COVID-19) ซึ่งเป็นโรคติดต่ออันตรายที่มีการแพร่ระบาดได้ง่ายนั้น ธ.ก.ส. คํานึงถึงความปลอดภัยในการให้บริการและสุขภาพของลูกค้า จึงได้ขอปิดการให้บริการ ธ.ก.ส. สาขาในห้างสรรพสินค้าและบางสาขาในพื้นที่กรุงเทพมหานคร เป็นการชั่วคราว จํานวน 11 สาขา ได้แก่ สาขาสยามสแควร์วัน บิ๊กซีดาวคะนอง เดอะสตรีท ดิโอลด์สยามพลาซ่า เดอะมอลล์ รามคําแหง แฮปปี้แลนด์ เดอะโคสท์บางนา สถานีขนส่งสายใต้ สถานีรถไฟฟ้า MRT พระราม 9 ขนส่งหมอชิต และตลาดยิ่งเจริญ ตั้งแต่บัดนี้ ถึง 12 เมษายน 2563 (หรือจนกว่าจะมีประกาศเปลี่ยนแปลง) ทั้งนี้ ลูกค้าสามารถทําธุรกรรมผ่านช่องทางแอปพลิเคชันธ.ก.ส. A-Mobile เครื่อง ATM CDM เครื่องปรับสมุดบัญชี Banking Agent ทางเคาน์เตอร์เซอร์วิสในร้าน 7-Eleven ตู้บุญเติม ตู้เติมสบาย ไปรษณีย์ไทยได้ตามปกติ หรือใช้บริการได้ที่สาขาอื่น ๆ ในพื้นที่ใกล้เคียง โดยสามารถค้นหาที่ตั้งของสาขาที่เปิดให้บริการได้ทางเว็บไซต์ www.baac.or.th หรือสอบถามข้อมูลการให้บริการอื่น ๆ ได้ทาง Call Center 02 555 0555
นอกจากนี้ ธ.ก.ส. ยังได้เพิ่มมาตรการความปลอดภัยในพื้นที่สาขาเพื่อสร้างความมั่นใจในการใช้บริการของลูกค้าทุกท่าน ไม่ว่าจะเป็น การจัดตั้งจุดคัดกรอง การทําความสะอาดสถานที่และบริเวณจุดสัมผัสต่าง ๆ เช่น บานประตู เคาน์เตอร์ แป้นพิมพ์ และเครื่องถอน/ฝากเงิน เป็นต้น รวมถึงได้มีการจัดที่นั่งและที่พักคอยลูกค้าให้มีระยะห่างไม่น้อยกว่า 1 เมตร ตามหลัก Social Distancing และหลีกเลี่ยงการหันหน้าเข้าหากัน เพื่อลดความเสี่ยงในการระบาดของโรค โดย ธ.ก.ส. พร้อมอยู่เคียงข้างลูกค้าทุกท่านให้สามารถผ่านพ้นวิกฤตในครั้งนี้ไปพร้อม ๆ กัน
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 12 มิถุนายน 2561
วันพุธที่ 13 มิถุนายน 2561
สรุปข่าวการประชุมคณะรัฐมนตรี 12 มิถุนายน 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 4/2561
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีลงนาม แต่งตั้งคณะกรรมการอำนวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
วันอังคารที่ 28 มกราคม 2563
โฆษกรัฐบาลเผยนายกรัฐมนตรีลงนาม แต่งตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
โฆษกรัฐบาลเผยนายกรัฐมนตรีลงนาม แต่งตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
วันนี้ (28 ม.ค. 63) เวลา 14.15 น. ณ ศูนย์แถลงข่าวทําเนียบรัฐบาล ตึกนารีสโมสร ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบคําสั่งสํานักนายกรัฐมนตรี เรื่อง แต่งตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
โฆษกประจําสํานักนายกรัฐมนตรีแถลงแก่สื่อมวลชนว่า วันนี้ คณะรัฐมนตรีรับทราบคําสั่งสํานักนายกรัฐมนตรี เรื่อง แต่งตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ องค์ประกอบ ประกอบด้วยรองนายกรัฐมนตรีที่นายกรัฐมนตรีมอบหมาย เป็นประธานกรรมการ พร้อมด้วย รัฐมนตรีที่เกี่ยวข้องเป็นรองประธาน นอกจากนี้ยังมีปลัดกระทรวงและผู้ทรงคุณวุฒิร่วมเป็นกรรมการ มีอํานาจหน้าที่ในการกําหนดนโยบายและยุทธศาสตร์ในการเตรียมความพร้อม ป้องกัน ควบคุมและแก้ไขสถานการณ์การระบาดของโรคติดต่ออุบัติใหม่ให้เหมาะสมกับสถานการณ์ และกํากับดูแลให้บรรลุวัตถุประสงค์ รวมทั้งกําหนดมาตรการช่วยเหลือผู้เดือดร้อนและผู้ได้รับผลกระทบ อํานวยการจัดระบบประสานงานและสนับสนุนกลไกการเตรียมความพร้อมรวมทั้งการกํากับติดตามผลการดําเนินงานของทุกหน่วยงานที่เกี่ยวข้อง ด้วย ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กํากับดูแลกระทรวงสาธารณสุข จะเป็นประธาน
โฆษกประจําสํานักนายกรัฐมนตรียังย้ําว่า นายกรัฐมนตรีได้ให้ความสําคัญอย่างยิ่งในการแก้ทุกปัญหาที่ส่งผลกระทบต่อพี่น้องประชาชน ยกระดับการดําเนินการแก้ปัญหาทั้งฝุ่นจิ๋ว PM2.5 ภัยแล้ง รวมทั้งการรับมือกับสถานการณ์การแพร่ระบาดของเชื้อไวรัสโคโรนา ให้มีศูนย์ปฏิบัติการกําหนดให้เป็นวาระฉุกเฉิน โดยมอบหมายให้กระทรวงสาธารณสุขต้องแถลงข่าวทุกวัน เน้นเปิดเผยข้อมูลข้อเท็จจริงให้ประชาชนรับทราบรวมถึงแนวทางการปฏิบัติตนอย่างถูกต้องด้วย
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รพ.ด่านมะขามเตี้ย ใช้ ไอที บริการประชาชน สะดวก ลดแออัด ประชาชนพึงพอใจ ด้วยระบบ สมาร์ท ฮอสปิทัล
วันพฤหัสบดีที่ 17 มกราคม 2562
รพ.ด่านมะขามเตี้ย ใช้ ไอที บริการประชาชน สะดวก ลดแออัด ประชาชนพึงพอใจ ด้วยระบบ สมาร์ท ฮอสปิทัล
รองปลัดกระทรวงสาธารณสุข ตรวจเยี่ยมโรงพยาบาลด่านมะขามเตี้ย พร้อมชื่นชมการนําเทคโนโลยีมาพัฒนาระบบบริการประชาชน สู่การเป็น สมาร์ท ฮอสปิทัล ใช้ระบบเรียกคิวอัตโนมัติ รู้ลําดับคิวตัวเองผ่าน
สมาร์ทโฟน จัดเก็บข้อมูลผู้ป่วยด้วยอิเลคโทรนิกส์ไฟล์ สะดวกรวดเร็ว ลดก
รองปลัดกระทรวงสาธารณสุข ตรวจเยี่ยมโรงพยาบาลด่านมะขามเตี้ย พร้อมชื่นชมการนําเทคโนโลยีมาพัฒนาระบบบริการประชาชน สู่การเป็น สมาร์ท ฮอสปิทัล ใช้ระบบเรียกคิวอัตโนมัติ รู้ลําดับคิวตัวเองผ่านสมาร์ทโฟน จัดเก็บข้อมูลผู้ป่วยด้วยอิเลคโทรนิกส์ไฟล์ สะดวกรวดเร็ว ลดการใช้กระดาษ ลดความแออัดและการรอคอยคิว
วันนี้ (17 มกราคม 2562) นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข เผยภายหลังตรวจเยี่ยมโรงพยาบาลด่านมะขามเตี้ย จังหวัดกาญจนบุรี ว่า ขอชื่นชมโรงพยาบาลด่านมะขามเตี้ยได้นําเทคโนโลยีมาพัฒนาปรับเปลี่ยนระบบการให้บริการทําให้ประชาชนได้รับความสะดวกรวดเร็ว และจัดเก็บข้อมูลสุขภาพผู้ป่วย ประชาชนได้รับบริการที่มีคุณภาพ ตามนโยบายพัฒนาศักยภาพโรงพยาบาลในสังกัด ให้เป็น สมาร์ท ฮอสปิทัล (Smart Hospital) โรงพยาบาลด่านมะขามเตี้ยได้นําเทคโนโลยีมาพัฒนาระบบทั้ง 4 ด้านคือ Smart Appointment การนัดหมายผู้ป่วยลงทะเบียนตรวจล่วงหน้า Smart Service ระบบจัดการคิวอัตโนมัติ
Smart Delivery การจ่ายยา จัดส่งยาผู้ป่วยถึงบ้าน Smart Intermediate Care การเชื่อมโยงข้อมูล แผนการรักษาผู้ป่วย Long Term Care เพื่อลดความจําเป็นในการมาโรงพยาบาล รวมถึงการส่งข้อมูลการรักษาอย่างต่อเนื่องไร้รอยต่อ
นายแพทย์ไพศาล กล่าวต่อว่า จากการดําเนินงาน Smart Hospital ของโรงพยาบาลด่านมะขามเตี้ยพบว่า ได้พัฒนาครอบคลุมในทุกด้าน อาทิ มีการโทรนัดตรวจล่วงหน้าในบริการทันตกรรม กายภาพบําบัด แพทย์แผนไทย การจัดการระบบคิวอัตโนมัติ ซึ่งผู้ป่วยสามารถรู้คิวการตรวจโดยการแสกน QR Code ทําให้ผู้ป่วยมีเวลาทํากิจกรรมอื่นได้ก่อน ลดการรอคอย ลดความแออัดหน้าห้องตรวจ การส่งหมอไปตรวจรักษาจ่ายยาผู้ป่วยถึงบ้าน เน้นในกลุ่มผู้ป่วยด้อยโอกาส ผู้สูงอายุ ผู้ป่วยติดบ้านติดเตียง และการรับผู้ป่วยหลังผ่าตัด จากโรงพยาบาลแม่ข่ายมาดูแล กายภาพบําบัด ฟื้นฟูสภาพก่อนส่งกลับบ้าน
โรงพยาบาลด่านมะขามเตี้ย ยังเป็นมิตรกับสิ่งแวดล้อม (Green and Clean Hospital) ใช้ระบบโซลาร์เซลล์ประหยัดพลังงานไฟฟ้า เปลี่ยนหลอดไฟเป็น LED ทําให้ประหยัดค่าไฟฟ้า ห้องฉุกเฉินใช้ประตูเลื่อนอัตโนมัติร่วมกับเซ็นเซอร์ โดยไม่ต้องใช้มือสัมผัสเพื่อป้องกันการติดเชื้อ นอกจากนี้ยังมีน้ําดื่มบรรจุแก้วไว้บริการแก่ประชาชนตามจุดต่างๆ ของโรงพยาบาล จากผลการประเมินความพึงพอใจพบว่าผู้ป่วยมีความพึงพอใจเพิ่มขึ้น เจ้าหน้าที่มีความสุข ทําให้การบริการดีขึ้น
************************************* 17 มกราคม 2562
***********************************
รัฐบาลไทย-ข่าวทำเนียบรัฐบาล-ชี้แจงกรณีข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
วันอาทิตย์ที่ 8 เมษายน 2561
ชี้แจงกรณีข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
ชี้แจงกรณีข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
จากกรณีสื่อนําเสนอข่าวกรณี ผู้ค้าในตลาดร่มหุบ อําเภอเมืองสมุทรสงคราม จังหวัดสมุทรสงคราม เรียกร้องหน่วยงานที่เกี่ยวข้องเร่งแก้ภาพลักษณ์ หลังสื่อต่างประเทศเผยแพร่ข่าวผ่านสื่อสังคมออนไลน์ ถึงบรรยากาศการค้าขายของตลาดร่มหุบ ซึ่งมีผู้ชมจํานวนหนึ่งแสดงความเห็นว่าอาหารที่วางขายอยู่ในตลาดมีโอกาสปนเปื้อนสิ่งสกปรก อีกทั้งการวางจําหน่ายสินค้ากับพื้นก็ไม่ถูกสุขลักษณะ จึงต้องการให้หน่วยงานที่เกี่ยวข้องเข้ามาดูแลเรื่องความสะอาดบริเวณพื้นที่โดยรอบตลาด
นายนิสิต จันทร์สมวงศ์ โฆษกกระทรวงมหาดไทย กล่าวว่า จากกรณีดังกล่าว นายคันฉัตร ตันเสถียร ผู้ว่าราชการจังหวัดสมุทรสงคราม ได้ให้ข้อเท็จจริง ดังนี้
1. ตลาดร่มหุบ จ.สมุทรสงคราม เป็นวิถีของท้องถิ่น มีมาเป็นเวลา 60-70 ปี โดยถือเป็นแหล่งท่องเที่ยวแบบ unseen หนึ่งของประเทศไทย และในช่วง 6-7 ปีหลัง มีนักท่องเที่ยวทั้งชาวไทยและชาวต่างชาติเข้ามาจํานวนมาก ประมาณ 3พันคนต่อวัน เพื่อที่จะเข้ามาชมวิถีชีวิตการค้าขายของตลาดร่มหุบ
2. ในกรณีสํานักข่าวต่างประเทศแห่งหนึ่งแจ้งว่า อาหารที่มีจําหน่ายไม่ถูกสุขลักษณะ ขอเรียนว่าอาหารที่นํามาจําหน่ายในตลาดร่มหุบ มี 2 ประเภท คือ 1) อาหารสด พืช ผัก ผลไม้ และ 2) อาหารแห้งโดยจะบรรจุใส่ในถุงอาหาร ซึ่งอาหารที่ซื้อจากตลาด จะต้องมีการนําไปล้างและปรุงสุกก่อนนํามารับประทาน ทั้งนี้ บริเวณตลาดไม่มีการจําหน่ายของที่ปรุงสุกขายแต่อย่างใด
3. เทศบาลเมืองสมุทรสงครามและแม่ค้า รวมทั้งสถานีรถไฟได้ดําเนินการเก็บขยะและล้างตลาดอาทิตย์ละ 2 ครั้ง ทั้งนี้ในแต่ละวันเมื่อแม่ค้าจําหน่วยสินค้าเสร็จสิ้น ในแต่ละแผงสินค้าได้มีการทําความสะอาดเป็นประจําอยู่แล้วทุกวัน
แต่อย่างไรก็ตาม เพื่อเป็นการดูแลและอํานวยความสะดวกกับนักท่องเที่ยว และเตรียมพร้อมรับนักท่องเที่ยวที่จะมีเพิ่มมากขึ้นในอนาคต ทางจังหวัดสมุทรสงครามจะได้จัดประชุมหน่วยงานที่เกี่ยวข้อง ในวันที่ 9 เมษายน 2561 เพื่อดําเนินการ ดังนี้ 1) ขอความร่วมมือจากไกด์นําเที่ยวให้ชี้แจงกับนักท่องเที่ยวในกรณีช่วยกันดูแลความสะอาด โดยการทิ้งขยะในบริเวณที่จัดเตรียมไว้ให้ 2) ให้แม่ค้าติดป้ายที่แผงร้านค้า เป็นภาษาอังกฤษ/จีน ซึ่งมีข้อความว่ารับฝากขยะทิ้ง โดยแม่ค้าจะรวบรวมนําไปทิ้งต่อไป 3) ทําความสะอาดตลาดทุก 3 วัน (จากเดิม 2 ครั้ง) 4) จัดบริเวณที่ทิ้งขยะเพิ่มเติม 5) จัดทําป้ายประชาสัมพันธ์ให้นักท่องเที่ยวทิ้งขยะในบริเวณที่จัดไว้ให้เพื่อแยกขยะ
นอกจากนี้ จังหวัดสมุทรสงคราม จะนําหลักเกณฑ์มาตรฐานตลาดสะอาดตามแนวทางของกระทรวงสาธารณสุข มาเป็นแนวทางในการบริหารจัดการและประเมินผลเพื่อพัฒนาตลาดให้ได้มาตรฐานอย่างยั่งยืนต่อไป.
ครั้งที่ 80/2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-ปลัด พม. กำชับ จนท. เร่งช่วยเหลือ เด็กชายวัย 3 ขวบ ที่ถูกพ่อเลี้ยงและแม่เลี้ยงทำร้ายร่างกายอย่างรุนแรง ที่ย่านธนบุรี กรุงเทพฯ
วันพฤหัสบดีที่ 16 มีนาคม 2560
ปลัด พม. กําชับ จนท. เร่งช่วยเหลือ เด็กชายวัย 3 ขวบ ที่ถูกพ่อเลี้ยงและแม่เลี้ยงทําร้ายร่างกายอย่างรุนแรง ที่ย่านธนบุรี กรุงเทพฯ
ปลัด พม. กําชับ จนท. เร่งช่วยเหลือ เด็กชายวัย 3 ขวบ ที่ถูกพ่อเลี้ยงและแม่เลี้ยงทําร้ายร่างกายอย่างรุนแรง ที่ย่านธนบุรี กรุงเทพฯ และหญิงชราวัย 66 ปี อาศัยในเพิงไม้ที่ไม่มีไฟฟ้าและห้องน้ําใช้ กับหลานสาว 2 คน  ที่จ.กระบี่
วันนี้ (16 มี.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 593/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
นายไมตรี กล่าวว่า จากกรณี เด็กชายวัย 3 ขวบ อาศัยอยู่กับพ่อเลี้ยงและแม่เลี้ยง ในห้องเช่าชุมชนแออัดที่ย่านถนนเลียบทางรถไฟ เขตธนบุรี กรุงเทพฯ เนื่องจากแม่แท้ๆ ถูกดําเนินคดีจําคุก แต่เด็กชายมักถูกพ่อเลี้ยงและแม่เลี้ยงทุบตี ทําร้ายร่างกายเป็นประจํา และใช้บุหรี่จี้ที่หลัง อีกทั้งยังไม่ให้กินข้าว ทําให้ต้องหนีออกมาขอข้าวเพื่อนบ้านกิน นั้น ตนได้กําชับ ให้กรมกิจการเด็กและเยาวชน (ดย.) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมเด็กชายดังกล่าวเพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ โดยเฉพาะเร่งเยียวยาและฟื้นฟูสภาพจิตใจของเด็กชายดังกล่าวอย่างใกล้ชิด รวมทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการตรวจร่างกายและรักษาพยาบาลเด็กจากการถูกทําร้ายร่างกาย อีกทั้งร่วมหาแนวทางในการเลี้ยงดูเด็กชายดังกล่าวอย่างเหมาะสมในระยะยาวต่อไป
นายไมตรี กล่าวต่อไปว่า จากกรณี หญิงชราวัย 66 ปี ต้องรับภาระเพียงลําพังเลี้ยงดูหลานสาว 2 คน วัย 10 ขวบ และ 7 ขวบ ซึ่งป่วยเป็นโรคลมชัก ต้องอาศัยเรือของเพื่อนบ้านออกไปตกปลาและหาหอย เพื่อนํามาขายหาเลี้ยงครอบครัว มีรายได้เพียง วันละไม่กี่สิบบาท ซึ่งทั้ง 3 ชีวิต อาศัยในเพิงไม้สภาพเก่าใกล้ผุพัง มีขนาดเพียง 3 เมตร ไม่มีไฟฟ้าและห้องน้ําใช้ ที่อําเภอเหนือคลอง จังหวัดกระบี่ นั้น ตนได้กําชับให้พัฒนาสังคมและความมั่นคงของมนุษย์จังหวัดกระบี่ (พมจ.กระบี่) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น และอุปกรณ์การเรียน รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านสวัสดิการสังคมที่เหมาะสมเพื่อพัฒนาคุณภาพชีวิตที่ดีในระยะยาว อาทิ การศึกษาเล่าเรียนอย่างต่อเนื่องของเด็กหญิงทั้งสองคน การตรวจและดูแลสุขภาพผู้สูงอายุในระยะยาว การปรับปรุงซ่อมแซม ที่อยู่อาศัยให้มีสภาพแข็งแรง มั่นคง ถูกสุขลักษณะ เหมาะสมสําหรับการใช้ชีวิตประจําวันของผู้สูงอายุ และขอติดตั้งไฟฟ้าและน้ําประปาใช้ อีกทั้งแนะนําให้คําปรึกษาในเรื่องการส่งเสริมอาชีพ เพื่อสร้างรายได้ที่เพียงพอและมั่นคงสําหรับครอบครัวในระยะยาวต่อไป
รัฐบาลไทย-ข่าวทำเนียบรัฐบาล-อนุทิน มั่นใจมาตรการการควบคุมโควิด-19 ของไทย
วันเสาร์ที่ 21 มีนาคม 2563
อนุทิน มั่นใจมาตรการการควบคุมโควิด-19 ของไทย
อนุทิน มั่นใจมาตรการการควบคุมโควิด-19 ของไทย
วันนี้ (21 มีนาคม 2563) ที่สถานเอกอัครราชทูตสวิตเซอร์แลนด์ประจําประเทศไทย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.ศุภกิจ ศิริลักษณ์ รองปลัดกระทรวงสาธารณสุข และนพ.แดเนียล เคอร์เทสซ์ ผู้แทนองค์การอนามัยโลกประจําประเทศไทย บรรยายสรุปสถานการณ์ และมาตรการของไทยในการควบคุมการระบาดของไวรัสโคโรนา 2019 (Covid-19) ตามคําเชิญของเอกอัครราชทูตสวิตเซอร์แลนด์ประจําประเทศไทย โดยมีเอกอัครราชทูตประเทศสมาชิกสหภาพยุโรปและสหราชอาณาจักรประจําประเทศไทย นักการทูตจากประเทศต่างๆ รวมทั้งสหรัฐอเมริกา เข้าร่วมฟัง
นายอนุทินกล่าวว่า ไทยมีความพร้อมรองรับจํานวนผู้ป่วยที่เพิ่มขึ้น สามารถบริหารจัดการทรัพยากร ทั้งสถานพยาบาล บุคลากร ห้องปฏิบัติการ และเวชภัณฑ์ รวมทั้งได้ประสานโรงพยาบาลเอกชนให้ความร่วมมือในการรับดูแลรักษาผู้ป่วยติดเชื้อ Covid-19 นอกจากนี้ ไทยได้ประสานงานกับรัฐบาลจีนและญี่ปุ่น จัดซื้อยาแบบรัฐต่อรัฐ และได้รับการสนับสนุนด้านยาและอุปกรณ์ทางการแพทย์จากภาคเอกชน Jack Ma Foundation โดยทีมงานของกระทรวงสาธารณสุขมีประสบการณ์การควบคุมโรคระบาด ทําตามนโยบายที่วางแผนทํางานล่วงหน้าก่อนสถานการณ์หนึ่งขั้น ทําให้องค์การอนามัยโลกและหลายประเทศเชื่อมั่นต่อมาตรการการควบคุมโรคของไทย และพร้อมให้การสนับสนุนการดําเนินงานของไทยด้วย
“ชื่นชมและขอบคุณบุคลากรของกระทรวงสาธารณสุขที่ปฏิบัติหน้าที่ได้อย่างดี เสียสละ และหัวใจสําคัญในการควบคุมการระบาดของโรคคือ ความร่วมมือของประชาชนในการปฏิบัติตามมาตรการด้านสาธารณสุข โดยเฉพาะการดูแลสุขอนามัยส่วนบุคคล และการเว้นระยะห่างทางสังคม (Social distancing) ซึ่งเป็นมาตรการด้านสาธารณสุขที่ทั่วโลกยอมรับว่าสามารถลดการแพร่กระจายของเชื้อได้” นายอนุทินกล่าว
สําหรับมาตรการและการเฝ้าระวังการระบาดของโรคติดเชื้อไวรัสโคโรนา 2019 ตามประกาศของสถาบันการบินพลเรือนที่เอกอัครราชทูตหลายประเทศแสดงความกังวลนั้น จะนําเรื่องนี้ไปพิจารณา ซึ่งรัฐบาลไทยให้ความสําคัญกับความสัมพันธ์ระหว่างประเทศเป็นอันดับต้นๆ มีความรอบคอบในการออกมาตรการต่างๆ มุ่งเน้นการจัดการควบคุมการระบาดของโรคที่ขณะนี้เป็นการติดเชื้อภายในประเทศไทย
ด้านนายแพทย์ศุภกิจ ศิริลักษณ์ รองปลัดกระทรวงสาธารณสุข กล่าวว่า ระบบสุขภาพของไทยมีความเข้มแข็ง ทั้งระบบการรักษา ประชาชนทุกคนมีหลักประกันสุขภาพ มีสถานพยาบาลครอบคลุมทุกระดับ ทั้งในกรุงเทพ โรงพยาบาลจังหวัด โรงพยาบาลชุมชนทุกอําเภอ และโรงพยาบาลส่งเสริมสุขภาพตําบลทุกตําบล และระบบการเฝ้าระวังป้องกันควบคุมโรค ซึ่งมีนักระบาดวิทยากระจายตัวอยู่ในทุกเขตสุขภาพ ทํางานอย่างรวดเร็ว
นายแพทย์แดเนียล เคอร์เทสซ์ ผู้แทนองค์การอนามัยโลกประจําประเทศไทย ได้กล่าวว่า Covid-19 เป็นเชื้อไวรัสใหม่ ไม่มีระบบสุขภาพของประเทศใดในโลกเคยพบ และได้เตรียมการรับมือกับโรคนี้มาก่อน สิ่งที่ระบบสุขภาพของประเทศไทยดําเนินการจัดการกับการระบาดของ Covid-19 ถือว่าอยู่ในระดับดีเยี่ยม ด้วยการป้องกันการติดเชื้อ หากติดเชื้อก็ทําการรักษาเพื่อป้องการตาย การตอบสนองของระบบสุขภาพไทย (public health response) ต่อสถานการณ์ Covid-19 ที่ทําได้ดีเยี่ยมอยู่แล้วนั้น จําเป็นต้องทําอย่างต่อเนื่อง และขณะนี้ต้องทําการขยายลงไปในระดับภูมิภาคและจังหวัดต่างๆ
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ประชุมเตรียมความพร้อมการลงพื้นที่ ครม.สัญจร ครั้งที่ 1/2561
วันพฤหัสบดีที่ 25 มกราคม 2561
หัวหน้าผู้ตรวจราชการกระทรวงอุตสาหกรรม ประชุมเตรียมความพร้อมการลงพื้นที่ ครม.สัญจร ครั้งที่ 1/2561
หัวหน้าผู้ตรวจราชการกระทรวงอุตสาหกรรม ประชุมเตรียมความพร้อมการลงพื้นที่ ครม.สัญจร ครั้งที่ 1/2561  ณ ห้องประชุม สํานักงานอุตสาหกรรมจังหวัดตราด
วันนี้ (25 มกราคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เป็นประธานการประชุมเพื่อเตรียมความพร้อมการประชุมคณะรัฐมนตรีนอกสถานที่อย่างเป็นทางการครั้งที่ 1/2561 ในการตรวจราชการจังหวัดตราดและจังหวัดจันทบุรี พร้อมทั้งชี้แจงนโยบาย Local Economy แก่สํานักงานอุตสาหกรรมจังหวัดในเขตพื้นที่ เพื่อสร้างความเข้าใจและผลักดันการดําเนินงานให้เกิดผลอย่างเป็นรูปธรรม โดยมีอุตสาหกรรมจังหวัดตราด ฉะเชิงเทรา นครนายก ปราจีนบุรี สระแก้ว ผู้แทนอุตสาหกรรมจังหวัดระยอง ประธานสภาอุตสาหกรรมจังหวัดตราด จันทบุรี ประธานสภาเกษตรจังหวัดจันทบุรี ตราด ผู้อํานวยการกองยุทธศาสตร์และแผนงาน และ ผู้อํานวยการกองตรวจราชการ สํานักงานปลัดกระทรวงอุตสาหกรรม ร่วมประชุม ณ ห้องประชุม สํานักงานอุตสาหกรรมจังหวัดตราด